действия в отговор на забележките и препоръките от посещението на експерти на Съюза през февруари 2019 г. за оценка на място. CAAM заяви, че по-голямата част от забележките по плана за коригиращи действия са отстранени, като само по четири от тях все още се работи.
 (42)
 По време на тази среща CAAM уведоми Комисията, че всички молдовски въздушни превозвачи са били сертифицирани отново съгласно новите оперативни правила, които транспонират в законодателството на Молдова Регламент (ЕС) No 965/2012 на Комисията (11). Понастоящем в Молдова има 11 притежатели на САО. По-голямата част от осемте притежатели на САО, които не притежават разрешение на ОТД, изпълняват полети от бази извън Молдова. Според CAAM надзорът на тези външни бази се извършва в съответствие с международните стандарти за безопасност.
 (43)
 Освен това CAAM уведоми Комисията, че новият въздушен превозвач HiSky (САО No MD 025) е бил сертифициран. Тъй като CAAM не е доказал, че има достатъчна способност да прилага съответните стандарти за безопасност и да осигурява тяхното правоприлагане, издаването на САО на посочения нов въздушен превозвач не гарантира в достатъчна степен спазването на международните стандарти за безопасност.
 (44)
 Въз основа на наличната информация изглежда, че CAAM е положил съществени усилия за прилагането на международните стандарти за безопасност. Понастоящем обаче няма достатъчно доказателства, които да обосновават премахването на оперативните ограничения за въздушните превозвачи от Молдова. Предоставената информация относно подобренията следва да бъде допълнително проверена по време на посещение в Молдова за оценка на място от страна на Съюза.
 (45)
 В съответствие с общите критерии, определени в приложението към Регламент (ЕО) No 2111/2005, Комисията счита, че на този етап във връзка с въздушните превозвачи от Молдова списъкът на въздушните превозвачи, които са предмет на оперативна забрана в границите на Съюза, следва да бъде изменен, за да се включи HiSky в приложение А към Регламент (ЕО) No 474/2006.
 (46)
 В съответствие с Регламент (ЕС) No 965/2012 държавите членки следва да продължат да следят дали въздушните превозвачи, сертифицирани в Молдова, действително спазват съответните международни стандарти за безопасност чрез приоритетно извършване на наземни инспекции на всички въпросни въздушни превозвачи.
 (47)
 В случай че постъпи важна за безопасността информация, разкриваща наличие на непосредствени рискове за безопасността вследствие на неспазване на международните стандарти за безопасност, Комисията може да бъде принудена да предприеме допълнителни действия в съответствие с Регламент (ЕО) No 2111/2005.
 Въздушни превозвачи от Пакистан
 (48)
 През март 2007 г. Pakistan International Airlines беше включен в приложение Б към Регламент (ЕО) No 474/2006 с Регламент (ЕО) No 235/2007 на Комисията (12), а впоследствие — през ноември 2007 г., беше заличен с Регламент (ЕО) No 1400/2007 на Комисията (13).
 (49)
 На 24 юни 2020 г. в изявление на пакистанския федерален министър на въздухоплаването се посочва, че голям брой свидетелства за летателна правоспособност, издадени от пакистанския орган за гражданско въздухоплаване (PCAA), са били получени чрез измама.
 (50)
 Този факт, както и очевидната липса на ефективен надзор върху безопасността, накара Агенцията да прекрати временно разрешенията на ОТД на Pakistan International Airlines и Vision Air, считано от 1 юли 2020 г.
 (51)
 На 1 юли 2020 г.